**Liste af informationer, der skal indsamles for hver lokation**

**Introduktion**

Denne liste af informationer skal udfyldes for hver udbyder af genbrugstegl, gruppen lokaliserer. Listen indeholder spørgsmål om blandt andet mængde, pris og kvalitet. Disse informationer er vigtige for håndværkerne at vide, så man er sikker på, at man kan levere det, som er aftalt med kunden. Listen skal udfyldes så godt som muligt. Det er ikke altid sikkert, at der kan svares på alle spørgsmålene, men det er vigtigt, at der indhentes så mange informationer som muligt. Det kan også være, at I i gruppen vurderer, at der er vigtige informationer om genbrugsteglet, som mangler på listen. I så fald må I gerne tilføje til listen.

**Liste over spørgsmål:**

* Hvilke typer genbrugstegl findes der på stedet? (Tagsten, formsten, mursten og hvilke formater findes de i?)
* Hvor stor er den nuværende mængde af genbrugstegl på stedet? -og hvilke konkret byggeprojekter kan udføres med den mængde?
* Hvordan vurderer personalet på stedet, at mængden af genbrugstegl vil være i fremtiden?
* Hvilke egenskaber har genbrugsteglet? (farver, format, trykstyrke, godkendelse i forhold til eksponeringsklasser)
* Hvad vurderer personalet på stedet, at man kan bruge genbrugsteglet til?
* Hvad vurderer I i gruppen, at man kan bruge genbrugsteglet til?
* Hvad er prisen på genbrugsteglet?